***Гульня-падарожжа “Любі свой край!”***

 **Есіс Людміла Уладзіміраўна,**

 настаўнік пачатковых класаў

 ДУА «Сіняўская сярэдняя школа

 Клецкага раёна»

*Мэта:выхоўваць любоў і беражлівыя адносіны да Радзімы*

***Ход мерапрыемства***

**Вядучы**. (РОЗНАКАЛЯРОВЫЯ СТУЖКІ) Усе мы жывём на планеце Зямля. Гэта дом для ўсіх нас. Каб зберагчы гэты вялікі дом, неабходна спачатку палюбіць невялікую частку, якую называюць Радзімай.

 Наш родны край – гэта Беларусь, самая прыгожая, самая любая краіна. Ты жывеш тут, тут жывуць твае мама і тата, бабуля і дзядуля.

 Што такое Бацькаўшчына , знаеш?

**Вучань**. Гэта рэчка, сцежачка лясная,

 Гэта ў лузе залатая пчолка,

 А ў вачах тваіх – вясёлка.

**Вучань**. Бацькаўшчына – гэта дом твой, школа,

 Гэта песні, што звіняць наўкола.

**Вучань.** Гэта тата твой і мама,

І сябры твае таксама.

**Вядучы** . Дарагія сябры! Сёння мы адправімся ў падарожжа па нашай роднай краіне. Нас чакаюць не толькі прыгожыя краявіды, а і цікавыя заданні, гульні, конкурсы і віктарыны і завочная прагулка.

 **Вучань**. Я – дзяўчынка - бераруска

 З васільковымі вачыма.

 Хоць малая, але знаю,

 Беларусь – мая Радзіма.

Між лясамі ды азёрамі васільковыя палі…

Я не ведаю, не ведаю прыгажэйшае зямлі.

 Я нарадзіўся беларусам,

 Беларусам буду жыць.

 Мову родную вучуся шанаваць, цаніць, любіць.

**Вядучы.** Якая прыгожая наша краіна – Беларусь! Над шырокімі палямі , над бязмежнымі лугамі лунаюць у высокім небе белакрылыя буслы. (У клас залятае бусел)

 Неба мілай Беларусі

 Для душы прастор

 Аж пад воблакамі бусел

 Крылы распасцёр.

**Вучань**: -Бусел, бусел, клёка-клёка, дзе ты жыў?

**Бусел:** -Я жыў далёка.

**Вучань:** -Як жа ты там буслу жыў?

**Бусел:**  -Я не жыў, усё тужыў. Дзе б ні быў, дзе б ні лятаў, родны

 край успамінаў.

 *Сімвалам нашай краіны з’яўляецца белы бусел. Белы бусел – вельмі прыгожая птушка. Не заўважыць яе нельга. Магчыма, таму пра яе так многа складзена розных паданняў і легенд, прымавак і прыказак. Вось, напрыклад: “ Ты не згарыш ніколі, браце, калі бусел ёсць на хаце”*

**Вучань.** Яшчэ з маленства

 Такую прымету

 Я знаю пра бусла,

 Пра птушачку гэту:

 Як буслік на хаце,

 То і шчасце ў хаце.

 **Гульня “Адгадай птушку”**

У нашай краіне жыве шмат розных жывёл і птушак.

* А зараз давайце праверым, ці добра вы ведаеце нашых беларускіх птушак?

Дзецям паказваюцца выявы птушак, а яны павінны іх пазнаць і назваць. **Гульня “ Знайдзі месца пражывання”**(з фішкамі)

**Гульня “Згубіліся словы-назвы звяроў”**

**Віктарына “Сімволіка”**

* Якая жывёла з’яўляецца сімвалам Беларусі? Кветка?

(Васілёк або валошка з’яўляецца сімвалам “Славянскага базару ў Віцебску”. Гасцям віцебскага фестывалю ўручаюць букеты з валошак, вельмі часта на сцэну выходзяць з гэтай кветкай спевакі і музыканты.)

* Якія дзяржаўныя сімвалы РБ вы ведаеце?(Герб, сцяг, гімн)
* Колькі колераў мае дзяржаўны сцяг РБ?(Тры – зялёны, чырвоны,белы.)
* Якімі кветкамі пераплецены герб?(Ружовая канюшына, блакітныя кветкі лёну.)
* Як слухаюць гімн беларусы?(Стоячы.)

Гучыць Гімн.

 Важным сімвалам кожнага народа з’яўляецца **нацыянальнае адзенне**.

 Паглядзіце, якія прыгожыя беларускія касцюмы*. Беларускае адзенне здаўна рабіла кожная гаспадыня ў сваёй хаце. Спачатку яна рабіла ніткі з ільну, затым ткала тканіну, а пасля ўжо шыла адзенне і ўпрыгожвала яго арнаментам – асаблівымі вышыўкамі на рукавах, спадніцы, фартуху. Любімым колерам беларусаў быў белы. А вышыўку рабілі нездарма. Нашы продкі лічылі, што арнамент мае нейкі моц і здольны адганяць злыя сілы.* Арнамент падобны на той, што мы бачым на Дзяржаўным сцягу нашай крайны. Бел народ вельмі працавіты(ручнікі, паясы посуд…)

Паслухайце, калі ласка, адну гісторыю і адкажыце на пытанне:

* Які самы галоўны прадукт харчавання на стале ў кожнага беларуса? (Хлеб.) Прытча “Хлеб”

*Хлеб трэба абавязкова даядаць; старыя людзі кажуць, што калі пакінеш кавалачак хлеба, то пакінеш сваё здароўе. Хлеб нельга кідаць на зямлю, на падлогу; раней, калі хлеб раптоўна падаў з рук, яго адразу паднімалі і прасілі прабачэння.*

* Але ў беларусаў ёсць яшчэ адзін з найгалоўнейшых прадуктаў харчавання. Які, як вы думаеце,што гэта? (Бульба.)

**Конкурс “Стравы з бульбы”**

**(** бабка, дранікі, калдуны, жаркое, пюрэ, запякаюць з мясам, жараць, супы, салаты, галушкі

“Зямля з блакітнымі вачамі”- менавіта так вельмі часта называюць нашу радзіму – Беларусь. Паслухайце песню і паспрабуйце адказаць чаму так, а не інакш?

(Блакітнае неба, блакітная вада рэк і азёр, блакітнага колеру вочы ў многіх беларусаў)

 Наш беларускі народ вельмі **працавіты**. Аб гэтым гавораць не толькітыя рэчы, якія зроблены рукамі беларусаў, але і вялікая колькасць прыказак і прымавак. Я буду называць першую частку прыказкі, а вы працягвайце яе .

*Няма смачнейшай вадзіцы, … як з роднай крыніцы.*

*Родная зямля мякчэйшая… за чужую пярыну.*

*У чужой старонцы… не так свеціць і сонца.*

 Але ўмеем мы не толькі працаваць, але і **адпачываць**. Умеюць беларусы і **жартаваць**.

 ***Хітры хлопец***

* Мама, дай мне гароху.
* Добра, вазьмі сабе поўную жменю.
* Аж поўную жменю!То ты, мама, дай сама, бо твая жменя большая.

 ***У фельшара***

* Вось, цётка, будзеш даваць гэта лякарства свайму старому па 10 лыжак у дзень.
* А божа ж мой! Дзе я вазьму столькі лыжак? У мяне іх толькі 4.

 ***Дзед і ўнук***

* Дзядуля, а ты быў калісьці маленькім? – пытаецца ўнук.
* Быў, унучак, быў…
* Вось ты быў тады смешны са сваёй лысінай і барадой.

**Вядучы.** Таксама беларусы **адукаваныя і вельмі кемлівыя** людзі. Давайце дакажам гэта. Як? Мы будзем загадваць і адгадваць загадкі.

1. Не рыба, а плавае,

 Не конь, а ходзіць,

 Не пілка, а рэжа.

 (Бабёр.)

2. Што за гаспадар лясны,

 Спіць пад снегам да вясны?

 (Мядзведзь.)

3. Рыжая дзяўчына залезла ноччу ў двор –

 Курэй пералічыла, усіх панесла ў бор.

 (Ліса.)

4. Летам шэры, узімку белы

 Вушы доўгія, хвост кароткі.

 (Заяц.)

5. У дрэве - хатка, арэхаў горка,

 Гаспадынька…(Вавёрка.)

6. З грывай, а не конь,

 З рагамі, а не бык,

 З барадой, а не казёл.

 Гучна – гучна заро

 Цар пушчанскіх звяроў. (Зубр.)

7. У чырвоных ботах

 Ходзіць па балотах.

 Захаваўшы лапкі

 Спрытна ловіць жабкі.

 (Бусел).

8. Што за звер у лесе ходзіць,

 Рогі большыя за галаву.

 Раз у год скідае ён іх,

 Каб зноў выраслі яны.

 (Лось.)

**Конкурс “Гарады Беларусі”**

**Брэст Ліда Рагачоў Слуцк**

**Баранавічы Ляхавічы Рэчыца Салігорск**

**Бяроза Лепель Светлагорск**

**Бабруйск Слонім**

**Барысаў Смаргонь**

-***Які горад зяўляецца сталіцай нашай краіны? (Мінск***)

 Прагляд відыёкліпа пра **Мінск**

**ВЕРШЫ ПРА РОДНЫ КРАЙ**

 Вось і скончылася наша падарожжа. Я спадзяюся, што вы будзеце з гордасцю несці сваё імя – беларус і заўсёды любіць свой край. ( ЯКІ?)

 Няхай шчаслівай будзе зямля пад белымі крыламі, наша з вамі зямля!

 Міру і дабра,

 Спакою і працвітання

 Табе, Белая, Белая Русь!